**Z Á M E R**

**Bratislavský samosprávny kraj,**

**Sabinovská 16, 820 05 Bratislava, IČO 36063606**

v súlade s § 9a ods. 8 písm. e) zákona č. 446/2001 Z. z. o majetku vyšších územných celkov v znení neskorších predpisov zverejňuje svoj zámer **zameniť** z dôvodu **prípadu hodného osobitného zreteľa pozemok** vo vlastníctve Bratislavského samosprávneho kraja (ďalej len „BSK“) za pozemok vo vlastníctve Obce Nová Dedinka (ďalej len „obec“) nasledovne:

BSK zamení pozemok vytvorený a zakreslený Geometrickým plánom č. 34/2023 zo dňa 06.06.2023, vyhotoveným Ing. Danielom Turcárom-geodetické práce, IČO 40895343, úradne overeným Okresným úradom Senec, katastrálnym odborom dňa 19.06.2023 pod č. G1-872/2023

* parcela registra „C“ č. 207/3 o výmere 2 201 m2, druh pozemku - zastavaná plocha a nádvorie
* vytvorený z parcely registra „C“ KN č. 207/2 o výmere 3 868 m2, druh pozemku – zastavaná plocha a nádvorie, vo výlučnom vlastníctve BSK, nachádzajúcej sa v k. ú. Nová Ves pri Dunaji, obec Nová Dedinka, okres Senec, zapísanej na liste vlastníctva č. 636 vedenom Okresným úradom Senec, katastrálnym odborom, s využitím ako pozemok, na ktorom je postavená inžinierska stavba

za pozemok vytvorený a zakreslený Geometrickým plánom č. 35/2023 zo dňa 09.06.2023, vyhotoveným Ing. Danielom Turcárom-geodetické práce, IČO 40895343, úradne overeným Okresným úradom Senec, katastrálnym odborom dňa 28.06.2023 pod č. G1-881/2023

* parcela registra „C“ č. 150/22 o výmere 2 201 m2, druh pozemku - zastavaná plocha a nádvorie
* vytvorený z parcely registra „C“ KN č. 150/1 o výmere 13 302 m2, druh pozemku – zastavaná plocha a nádvorie, vo výlučnom vlastníctve obce, nachádzajúcej sa v k. ú. Nová Ves pri Dunaji, obec Nová Dedinka, okres Senec, zapísanej na liste vlastníctva č. 872 vedenom Okresným úradom Senec, katastrálnym odborom, s využitím ako pozemok, na ktorom je postavená inžinierska stavba

tak, že **titulom zámeny pozemkov**

**BSK nadobúda** do výlučného vlastníctva o veľkosti podielu 1/1 k celku pozemok parcela registra „C“ č. 150/22 o výmere 2 201 m2, druh pozemku - zastavaná plocha a nádvorie, v katastrálnom území Nová Ves pri Dunaji, obec Nová Dedinka, okres Senec, vytvorený a zakreslený Geometrickým plánom č. 35/2023

a **obec nadobúda** do výlučného vlastníctva o veľkosti podielu 1/1 k celku pozemok parcela registra „C“ č. 207/3 o výmere 2 201 m2, druh pozemku - zastavaná plocha a nádvorie, v katastrálnom území Nová Ves pri Dunaji, obec Nová Dedinka, okres Senec, vytvorený a zakreslený Geometrickým plánom č. 34/2023

Zámena pozemkov bude predložená na schválenie Zastupiteľstvu Bratislavského samosprávneho kraja dňa 22.09.2023.

**VYVESENÝ**

**na úradnej tabuli Bratislavského samosprávneho kraja**

**a ZVEREJNENÝ**

**na internetovej stránke Bratislavského samosprávneho kraja**

**odo dňa 04.09.2023**